62020CO0508_INF
Rješenje Suda (šesto vijeće) od 26. travnja 2022. – (Automati za igre na sreću II)
(predmet C-508/20) (
1
)
„Zahtjev za prethodnu odluku – Članak 99. Poslovnika Suda – Slobodno pružanje usluga – Članak 56. UFEU-a – Igre na sreću – Stavljanje na raspolaganje zabranjenih lutrija – Sankcije – Proporcionalnost – Najniže novčane kazne – Kumuliranje – Nepostojanje najvišeg iznosa – Zamjenska kazna oduzimanja slobode – Doprinos razmjeran troškovima postupka – Povelja Europske unije o temeljnim pravima – Članak 49. stavak 3.”
1.
Slobodno pružanje usluga – Ograničenja – Igre na sreću – Nacionalni propis koji određuje sankcije za povredu monopola na igre na sreću – Ocjena zakonitosti sankcija koju provodi nacionalni sud – Ocjena usklađenosti tih sankcija sa slobodnim pružanjem usluga – Doseg
(čl. 56. UFEU-a)
(t. 20.-22., 24.-26., t. 1. izreke)
2.
Slobodno pružanje usluga – Ograničenja – Igre na sreću – Stavljanje na raspolaganje zabranjenih lutrija – Sankcije – Novčane kazne minimalnih iznosa i zamjenske kazne oduzimanja slobode izrečene za svaki neovlašteni automat za igre na sreću – Kumulacija novčanih kazni i kazni – Nepostojanje najvišeg iznosa – Proporcionalni doprinos troškovima postupka – Dopuštenost – Pretpostavke – Poštovanje načela proporcionalnosti – Poštovanje prava na pristup sudovima
(čl. 56. UFEU-a; Povelja Europske unije o temeljnim pravima, čl. 47. i čl. 49. st. 3.)
(t. 30.-38., 40.-42., 44.-47. t. 2. izreke)
Izreka
1.
Članak 56. UFEU-a treba tumačiti na način da, u okviru postupka koji se odnosi na izricanje sankcija za povredu monopola u području igara na sreću, nacionalni sud pred kojim je pokrenut postupak ocjene zakonitosti sankcije koja je izrečena za takvu povredu mora posebno ocijeniti usklađenost sankcija predviđenih važećim propisima s člankom 56. UFEU-a, s obzirom na konkretne načine određivanja tih sankcija.
2.
Članak 56. UFEU‐a treba tumačiti na način da mu se ne protivi nacionalno zakonodavstvo koje, u slučaju stavljanja zabranjenih lutrija na raspolaganje u komercijalne svrhe, predviđa obvezno:
–
izricanje minimalne novčane kazne po neovlaštenom automatu, bez maksimalnog ograničenja ukupnog iznosa izrečene novčane kazne, pod uvjetom da ukupni iznos izrečene novčane kazne nije prekomjeran s obzirom na gospodarsku korist koja bi mogla proizaći iz povreda za koje su izrečene sankcije;
–
izricanje zamjenske kazne oduzimanja slobode po neovlaštenom automatu, bez maksimalnog ograničenja ukupnog trajanja izrečenih zamjenskih kazni oduzimanja slobode, pod uvjetom da trajanje stvarno izrečene zamjenske kazne oduzimanja slobode nije prekomjerno s obzirom na težinu utvrđenih povreda, i
–
doprinos za troškove postupka u iznosu od 10% izrečenih novčanih kazni, pod uvjetom da taj doprinos nije prekomjeran s obzirom na stvarne troškove takvog postupka i ne povređuje pravo na pristup sudovima utvrđeno člankom 47. Povelje Europske unije o temeljnim pravima.
(
1
)	SL C 433 od 14.12.2020.